Жорж Орвелл

Жорж Орвелл (англи.George Orwell, , 1903 оны 6 сарын 25-нд Британий Энэтхэгт төрж, 1950 оны 1 сарын 21-нд Лондон хотод нас барсан) нь Английн зохиолч, нийтлэгч.  Жинхэнэ нэр нь Эрик Артур Блэйр (Eric Arthur Blair) юм. Тэрээр 1945 оны 8-р сард хэвлүүлсэн "Амьтны ферм" (англи. Animal Farm), "1984" зэрэг романуудаараа алдаршсан байна.

 Намтар.         
1903 онд эцэг Ричард Блэйр Энэтхэг дахь Британий колончлолын захиргааны опиум буюу хар тамхи тариалалт, худалдааг эрхэлдэг газар ажиллаж байхад тэрээр Энэтхэгийн Бенгалд төржээ. Эх Аида нь Орвеллыг 1 настай байхад Англи руу түүнийг дагуулаад буцсан тул 1907 он хүртэл эцгээ хараагүй байна. Ийнхүү өөрийн эгч Маржори, охин дүү Аврил эх нарын хамт өсч торнижээ.

Сургуулиа төгсөөд 1922 онд Английг орхиж, Бирмийн цагдаагийн газарт орж, 5 жил ажиллах хугацаандаа империалист үзэл нэвчсэн цагдаагийн газрын ажилд дургүй болон, 1927 онд ажлаасаа чөлөө авч Англид ирээд байхдаа ажлаас гарах өргөдөл илгээж, дахин Бирм рүү буцаагүй юм.

1928-1929 онд аяга таваг угаадаг ажил хийж амь зуулгаа зогоонгоо зохиол бичиж, Парист амьдарчээ. Тэгээд 1930-1931 онд Лондоны орчмоор хэсэн тэнэж, тэр тухайгаа эмхтгэн бичиж 1933 онд анхны бүтээл болох "Парис Лондонгоор бядан явсан тэмдэглэл"-ээ хэвлүүлсэн байна.

1936 онд Айлинтай гэрлээд удалгүй эхнэрийн хамт иргэний дайн эхэлсэн Испанид сурвалжлагчаар очсон боловч 1937 оны 1 сараас Франсиско Франкогийн фашист дэглэмийн эсрэг тэмцэж буй Арагоны фронтын байлдагч болов.

Мөн оны 5-р сард тэргүүн фронтод байлдаж байхдаа хүзүүндээ шарх авч, Барселонд эмчлүүлж байх үед нь Сталинист ЗХУ урьдын адил POUM-д туслахаа больж, харин ч тэднийг шахаж эхэлсэн юм. Түүнээс болж гадаадын цэргүүд Испанийг орхиход Орвелл ч мөн адил Франц руу буцахаас өөр арга байсангүй.

Тэрээр 1938 онд Испанийн иргэний дайны тухай тэмдэглэлээ "Каталоны магтуу" нэрээр хэвлүүлсэн ч амьд байх хугацаандаа 900 хувийг л зарж чаджээ.

Шүүмж, өгүүллэгүүд нь алдаршиж байсан тэрээр Дэлхийн хоёрдугаар дайн эхэлмэгц армид алба хаахыг хүссэн боловч түүнийг авсангүй, Иргэдийн өөрийгөө хамгаалах хүчинд ажиллаж байгаад, 1941 онд BBC радиогийн Дорно дахины хэлтсийн Энэтхэгийн албанд орж, Зүүн Өмнөд Азид зориулсан нэвтрүүлгүүд бэлтгэх ажилд оролцож байв.

Харамсалтай нь 1938 онд сүрьеэ тусч, өвчинтэйгээ тэмцэж байх хугацаандаа "1984" зохиолоо бичин хэвлүүлсэн бөгөөд удалгүй 1950 оны 1-р сарын 21-нд Лондон хотноо 46-хан насандаа сүрье өвчнөөр нас нөгчжээ.

 Бүтээлүүд 
 Роман 
 "Амьтны ферм" Animal Farm (1945)
 "1984" (1949)

 Шүүмж 
 "Чарльз Диккенс" (1940)
 "Халимны гэдсэн дотор" (1940)
 "Национализмын тухай" (1945)
 "Англичууд" (1947)

 Цахим холбоос 

 George-Orwell.org
 Dag's Orwell Project - 
 Site internet sur George Orwell
 Fundación Andreu Nin - Archivo George Orwell
 Wikilivres - George Orwell


Ангилал:Английн зохиолч
Ангилал:Зохиогч
Ангилал:Утга зохиол шүүмжлэгч
Ангилал:Хэвлэлийн тоймч
Ангилал:Их Британийн сэтгүүлч
Ангилал:Дэлхийн хоёрдугаар дайны сэтгүүлч
Ангилал:20-р зууны утга зохиол
Ангилал:Англи хэлээрх утга зохиол
Ангилал:Их Британийн утга зохиол
Ангилал:Шинжлэх ухааны уран зөгнөлт зохиол
Ангилал:Баримтат зохиол
Ангилал:Роман
Ангилал:Богино өгүүллэг
Ангилал:Өгүүллэг
Ангилал:Эссе
Ангилал:Элэглэл
Ангилал:Хюго шагналтан
Ангилал:Уран зөгнөлт зохиолын алдрын танхим
Ангилал:Мьянмарын түүхэн хүн
Ангилал:Испанийн иргэний дайны бүгд найрамдахчууд
Ангилал:Ажилчны Нэгдсэн Марксист Намын гишүүн
Ангилал:Псевдоним
Ангилал:Англичууд
Ангилал:Их Британичууд
Ангилал:1903 онд төрсөн
Ангилал:1950 онд өнгөрсөн